Source: http://www.reformata.sk/mutat/6273/
Timestamp: 2020-07-08 01:05:03+00:00
Document Index: 16495175

Matched Legal Cases: ['§ 29', '§ 9', '§ 29', '§ 29', '§ 29', '§ 29', '§ 32']

Reformata.sk| Voľby v senioráte a v Generálnej cirkvi
2020. máj 07., štvrtok
V zmysle zákona č. 1/2018 o voľbách na cirkevné funkcie (ďalej volebný zákon) je rok 2020 rokom volieb v senioráte a v Generálnej cirkvi. V súlade s volebným zákonom vznikla Generálna volebná komisia, ktorá na svojom ustanovujúcom zasadnutí v Rimavskej Sobote dňa 25. januára 2020 zvolila za svojho predsedu Tibora Kissa, jelčianskeho farára.
V súvislosti s voľbami v senioráte a v Generálnej cirkvi GVK upriamuje pozornosť cirkevných zborov na nasledujúce potrebné informácie, ktoré volebný zákon obsahuje (do ukončenia nominačných seniorálnych valných zhromaždení):
Kto volí?
Voľby v cirkevných zboroch sa ukončia s Božou pomocou v tomto roku do 15. septembra. Seniorátnych a generálnych cirkevných funkcionárov ale volia ešte staré presbytériá.
Kto a na čo môže byť volený?
• Na funkciu v senioráte a v generálnej cirkvi môže byť zvolená iba osoba, ktorá: vo volebnom období, v ktorom by v prípade jej zvolenia funkciu zastávala, nedovŕši 70. rok života, a právoplatným uznesením cirkevného súdu nebola po­zbavená práva byť volená na funkciu. (§ 29 ods. 5.)
• „Do cirkevnej funkcie môže byť navrhovaný a zvo­lený taký samostatný člen cirkvi, ktorý je podľa kritérií Písma svätého v cirkevnom spoločenstve a mimo neho dobrým príkladom v praktizovaní reformovanej kresťan­skej viery a mravov.“ (§ 9 ods.1.)
• Senior, zástupca seniora, riadny a náhradný duchovný poslanec Synody môže byť (§ 29 ods. 1.):
osoba s duchovenskou kvalifikáciou, ktorá na území seniorátu zastáva samostatnú duchovenskú stanicu.
• Biskup, zástupca biskupa môže byť zvolená osoba s duchovenskou kvalifikáciou, ktorá: ( § 29 ods. 2.):
a) v Cirkvi zastáva samostatnú duchovenskú stanicu;
b) v prípade zvolenia v čase očakávaného nástupu do úradu dovŕšila 35. rok života;
c) od absolvovania II. duchovenskej skúšky má mini­málne päťročnú duchovenskú prax;
d) ovláda – u biskupa nevyhnutne, u zástupcu biskupa v závislosti na jeho materinskom jazyku doporučene – maďarský a slovenský jazyk, ako aj doporučene aspoň jeden svetový jazyk;
e) v teologickom vzdelaní, v živote viery, v morálnom napredovaní a v úcte medzi ľuďmi je v cirkevnom spo­ločenstve vhodným príkladom.
• Seniorálny kurátor, svetský hlavný zapisovateľ, riadny a náhradný svetský poslanec Synody môže byť člen cirkvi, ktorý: (§ 29 ods.3.):
a) v niektorom cirkevnom zbore Cirkvi v roku všeobec­ných volieb bol zvolený do funkcie presbytera;
b) nedisponuje stálym služobným poverením duchovné­ho alebo kaplána;
c) vzhľadom na svoje osobnostné predpoklady môžeme od neho očakávať, že dokáže prispieť k budovaniu cirkvi.
• Generálny kurátor a zástupca generálneho kurátora môže byť zvolený člen cirkvi, ktorý (§ 29 ods.4.):
b) v prípade zvolenia v čase očakávaného nástupu do úradu dovŕšil 35. rok života;
c) nedisponuje stálym služobným poverením duchovné­ho alebo kaplána;
d) ovláda – u generálneho kurátora nevyhnutne, u zástup­cu generálneho kurátora v závislosti na jeho materin­skom jazyku doporučene – maďarský a slovenský ja­zyk, ako aj doporučene aspoň jeden svetový jazyk.
• Na seniorálnu funkciu a funkciu Generálnej cirkvi volenú presbyterstvami nominujú nominačné seniorálne valné zhromaždenia v októbri (odporúčané najneskôr do 10. októbra 2020. uskutočniť).
• Návrh na funkciu môže podať ktorýkoľvek člen nominačného seniorálneho valného zhromaždenia písomne v priebehu 15 dní pred nominačným valným zhromaždením alebo ústne na valnom zhromaždení: navrhovať môže najviac toľko osôb, koľko má byť volených na danú funkciu.
• Navrhované osoby nominuje na danú funkciu nominačné seniorálne valné zhromaždenie na každú funkciu osobitne, tajným hlasovaním.
• Člen nominačného seniorátneho valného zhromaždenia na funkciu poslancov Synody, a polovičným počtom paritne na funkciu náhradných poslancov Synody, nominuje v počte poslancov, v akom majú byť volení seniorátom. Na všetky ostatné funkcie môže nominovať jednu osobu. (§ 32 ods.4.)
Pomer členstva synody
Bratislavský seniorát: 4 členovia
Komárňanský seniorát: 6 členovia
Tekovský seniorát: 4 členovia
Gemerský seniorát: 6 členovia
Abovsko-turnianský seniorát: 6 členovia
Zemplínsky seniorát: 4 členovia
Užský seniorát: 2 členovia
Michalovský seniorát: 2 členovia
Ondavsko-hornádsky seniorát: 2 členovia
• Jedna osoba nemôže prijať súčasne nomináciu na viac takých funkcií, ktorých súčasné zastávanie cirkevný zákon vylučuje.
• Nominácie na mieste spočíta komisia valného zhromaždenia pre sčítanie hlasov a vyhlási výsledok.
• Výsledok nominačného seniorálneho valného zhromaždenia sa má s kontrasignovaním predsedníctva (senior, seniorálny kurátor) neodkladne predostrieť (do piatich dní) GVK s nasledujúcimi dokumentmi:
- počet platných odovzdaných nominácií na jednotlivé funkcie;
- mená osôb nominovaných so získaným počtom nominácií;
- zápisnicu nominačného seniorálneho valného zhromaždenia.(overená fotokópia alebo originál v jednom exemplári)
• poštová adresa GVK je totožná s adresou Kancelárie synody v Rimavskej Sobote:
- Hlavné námestie 23, 979 01 Rimavská Sobota
Úloha VK v procese nominácie
- Preskúma, či osoba, ktorá získala najmenej 15% platných nominácií na seniorálnu funkciu spĺňa podmienky voliteľnosti;
- spočíta nominácie kandidátov na funkcie Generálnej cirkvi;
- preskúma, či kandidát spĺňa podmienky voliteľnosti;
- vyzve menovaných kandidátov, aby sa do 8 dní vyjadrili, či prijímajú nomináciu.
Pripustenie k voľbám
• GVK najneskôr do 21 dní pred termínom odovzdania hlasovacích lístkov pripustí k voľbám (potvrdí voliteľnosť) osoby nominované na seniorálne funkcie a funkcie Generálnej cirkvi.
• Pripustenie k voľbám sa deje zaslaním hlasovacích lístkov cirkevným zborom, ktoré hlasujú.
• Na seniorálne funkcie a funkcie Generálnej cirkvi je termín zaslania hlasov presbyterstiev do konca novembra 2020.
Ďalšie inštrukcie spojené s voľbami, GVK vydá po nomináciách.
Prosiac o Božie požehnanie na Váš život a službu, v mene členov GVK
Tibor Kiss, predseda